
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1538 

17 Οκτωβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Άσκηση καθηκόντων σε εφαρμογή της παρ. 44.1.1. 
του άρθρου 44 της Σύμβασης Ανάπτυξης Αερο¬ 
δρομίου στον Δημήτριο Γεωργαράκη. 1 

Όροι, προϋποθέσεις, δικαιολογητικά, διαδικασία πα¬ 
ραλαβής με απαλλαγή από τον Ε.Φ.Κ. και έλεγχος 
της νόμιμης χρησιμοποίησης του πετρελαίου εσω¬ 
τερικής καύσης (ΟΙΕ3ΕΙ_), που παραλαμβάνεται 
από βιομηχανίες ή βιοτεχνίες και προορίζεται να 
χρησιμοποιηθεί αποκλειστικά ως πρώτη ύλη για 


την παραγωγή των προϊόντων τους. 2 

Συγκρότηση του Διοικητικού Συμβουλίου του Φορέα 

Διαχείρισης Χελμού - Βουραϊκού. 3 

Καθορισμός κριτηρίων για τον προσδιορισμό των απο¬ 
δεκτών προς ενίσχυση ποσοτήτων ελαιολάδου, πε¬ 
ριόδου 2002-2003». 4 

Τροποποίηση της 61829/15.4.2002 απόφασης του 
Υπουργού Δικαιοσύνης. 5 


ΑΠΟΦΑΣΕΙΣ 

Αριθ. 66951/ΔΕΚΟ 1320 (1) 

Άσκηση καθηκόντων σε εφαρμογή της παρ. 44.1.1. του 
άρθρου 44 της Σύμβασης Ανάπτυξης Αεροδρομίου 
στον Δημήτριο Γ εωργαράκη. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την παρ. 44.1.1. του άρθρου 44 της από 31.7.95 σύμ¬ 
βασης μεταξύ του Ελληνικού Δημοσίου και των εταιρειών 
ΗΟΩΗΤΙΕΡ ΑΚΤΙΕΝΘΕ5ΕΕΕ30ΗΑΡΤ νΟΗΜ.ΘΕΒΒ. 
ΗΕΕΡΑΜΑΝΝ, ΑΒΒ ΟΑΕΟΒ ΕΜΑΘ50ΡΙΑΙ_-ΤΑΝΙ_ΑΕΝ ΑΘ, 
Η. ΚΒΑΝΤΖ-ΤΚΤ ΟΜΒΗ, ΡΐυΟΗΑΡΕΝ ΑΤΗΕΝ - 3ΡΑΤΑ 
ΡΒΟϋΕΚΤΘΕ3ΕΕΕ30ΗΑΡΤ ΜΒΗ (Σύμβαση Ανάπτυξης 
Αεροδρομίου) η οποία κυρώθηκε με το άρθρο πρώτο του 
Ν. 2338/1995 (ΦΕΚ 2002/τ.Α'/14.9.1995). 


2. ΤονΝ. 1558/1985 (ΦΕΚ 137/τ.Α'/16.7.1985). 

3. Την 64549/7981/2385/30.12.97 (ΦΕΚ 1156/τ.Β') από¬ 
φαση του Υπουργού Εθνικής Οικονομίας. 

4. Το οικ. 576/24.9.2003 έγγραφο του ΥΠΕΧΩΔΕ, απο¬ 
φασίζουμε: 

Άρθρο 1 

Σε εφαρμογή της παρ. 44.1.1. του άρθρου 44 της Σύμ¬ 
βασης Ανάπτυξης Αεροδρομίου, ορίζουμε τον Δημήτριο 
Γεωργαράκη, Γενικό Γραμματέα Τουρισμού, στη θέση 
του Γεωργίου Γανωτή, Γενικού Γραμματέα Συγχρηματο- 
δοτούμενων Δημοσίων Έργων του ΥΠΕΧΩΔΕ, προκειμέ- 
νου αυτός να ασκήσει, αντί του Υπουργού Οικονομίας και 
Οικονομικών τα περιγραφόμενα υπό της παραγράφου 
αυτής καθήκοντα. 

Άρθρο 2 

Η απόφαση αυτή θα αρχίσει να ισχύει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2003 

Ο ΥΠΟΥΡΓΟΣ 

ΝΙΚ. ΧΡΙΣΤΟΔΟ ΥΛΑΚΗΣ 
-♦- 

Αριθ. Φ. 1006/622 (2) 

Όροι, προϋποθέσεις, δικαιολογητικά, διαδικασία παρα¬ 
λαβής με απαλλαγή από τον Ε.Φ. Κ. και έλεγχος της νό¬ 
μιμης χρησιμοποίησης του πετρελαίου εσωτερικής 
καύσης (ΩΙΕ3ΕΕ), που παραλαμβάνεται από βιομηχα¬ 
νίες ή βιοτεχνίες και προορίζεται να χρησιμοποιηθεί 
αποκλειστικά ως πρώτη ύλη για την παραγωγή των 
προϊόντων τους. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 1 του άρθρου 27 του Ν. 
3156/2003 (ΦΕΚ 157/Α/25.6.2003) με την οποία τροποποιή¬ 
θηκε και συμπληρώθηκε με περίπτωση ζ', η παράγραφος 1 
του άρθρου 78 του Ν. 2960/2001 (ΦΕΚ 265/Α/22.11.2001) 

σύμφωνα με την οποία, απαλλάσσεται απότον Ε.Φ. Κ., το πε¬ 
τρέλαιο εσωτερικής καύσης (ϋΙ Ε3Ε1_) των κωδικώντης Σ.Ο. 
27.10.00.66.00 και 27.10.00.67.00 που παραλαμβάνεται 
από βιομηχανίες ή βιοτεχνίες και προορίζεται να χρησιμο¬ 
ποιηθεί αποκλειστικά ως πρώτη ύλη για την παραγωγή των 
προϊόντων τους. 

2. Τη διάταξη της παραγράφου 4, του άρθρου 78 του Ν. 
2960/2001, με την οποία εξουσιοδοτείται ο Υπουργός Οι¬ 
κονομίας και Οικονομικών για τον καθορισμό των λεπτο¬ 
μερειών εφαρμογής και του τρόπου ελέγχου της νόμιμης 
χρησιμοποίησης των παραλαμβανομένων με μερική ή 
ολική απαλλαγή από τον Ε.Φ.Κ. πετρελαιοειδών προϊό¬ 
ντων. 

3. Τις διατάξεις του άρθρου 5 του Ν.1038/1980 (ΦΕΚ 
67/Α/22.3.1980) «Περί του τελωνειακού και φορολογικού 
καθεστώτος των διυλιστηρίων πετρελαίου και των βιομη¬ 
χανικών συμπλεγμάτων εκ διυλιστηρίων πετρελαίου και 
χημικών βιομηχανιών». 

4. Την ανάγκη καθιέρωσης διαδικασίας παρακολούθη¬ 
σης και ελέγχου της νόμιμης χρησιμοποίησης του πετρε¬ 
λαίου εσωτερικής καύσης (ΟΙΕ5ΕΕ), που υπάγεται στους 
κωδικούς Σ.Ο. 27.10.00.66.00 και 27.10.00.67.00 και πα- 
ραλαμβάνεται με απαλλαγή από τον Ε.Φ.Κ. προκειμένου 
να χρησιμοποιηθεί αποκλειστικά ως πρώτη ύλη από βιο¬ 
μηχανίες ή βιοτεχνίες για την παραγωγή των προϊόντων 
τους. 

5. Την 1065956/863/Α0006/15.7.2003 (ΦΕΚ 985/Β/ 
16.7.2003) Απόφαση του Πρωθυπουργού και του Υπουρ¬ 
γού Οικονομίας και Οικονομικών, περί ανάθεσης αρμο¬ 
διοτήτων Υπουργού Οικονομίας και Οικονομικών στους 
Υφυπουργούς Οικονομίας και Οικονομικών. 

6. Το γεγονός ότι από την απόφαση αυτή δενπροκαλεί- 
ταιδαπάνη σε βάροςτου Κρατικού Προϋπολογισμού, δε¬ 
δομένου ότι θεσπίζονται διαδικασίες εφαρμογής διατά¬ 
ξεων του Ν. 2960/2001, αποφασίζουμε: 

Ορίζουμε τις προϋποθέσεις τα δικαιολογητικά παραλα¬ 
βής, καθώς και τη διαδικασία παρακολούθησης και ελέγ¬ 
χου της νόμιμης χρησιμοποίησης του πετρελαίου εσωτε¬ 
ρικής καύσης (ΩΙΕδΕΕ) που υπάγεται στους κωδικούς 
Σ.Ο. 27.10.00.66.00 και 27.10.00.67.00 και παραλαμβάνε- 
ται από βιομηχανίες ή βιοτεχνίες με απαλλαγή από τον 
Ε.Φ.Κ. και προορίζεται να χρησιμοποιηθεί αποκλειστικά 
ως πρώτη ύλη για την παραγωγή των προϊόντων τους, ως 
ακολούθως: 

Άρθρο 1 

Δικαιούχοι - Αρμόδια Αρχή 

1. Δικαιούχοι παραλαβής πετρελαίου εσωτερικής καύ¬ 
σης (ϋΙΕ3ΕΕ) των κωδικών Σ.Ο. 27.10.00.66.00 και 
27.10.00.67.00, με απαλλαγή απότον Ε.Φ.Κ. είναι οι νόμι¬ 
μα υφιστάμενες βιομηχανίες ή βιοτεχνίες που χρησιμο¬ 
ποιούντο εν λόγω προϊόντα αποκλειστικά ως πρώτη ύλη 
κατά τη διαδικασία παραγωγής των προϊόντων τους. 

2. Αρμόδια Αρχή για την παρακολούθηση και τον έλεγ¬ 
χο της νόμιμης χρησιμοποίησης είναι η Τελωνειακή Αρχή 
στη χωρική δικαιοδοσία της οποίας είναι εγκατεστημένη 
η δικαιούχος βιομηχανία ή βιοτεχνία. 

Άρθρο 2 

Καθορισμός παραγωγικής δυναμικότητας 

1. Οι δικαιούχος βιομηχανίες ή βιοτεχνίες που θέλουν να 
παραλάβουν πετρέλαιο εσωτερικής καύσης (ΩΙΕδΕΕ), με 
απαλλαγή από τον Ε.Φ.Κ. προκειμένου να χρησιμοποιηθεί 


αποκλειστικά ως πρώτη ύλη για την παραγωγή των προϊ¬ 
όντων τους, πρέπει να υποβάλλουν στην αρμόδια Τελω- 
νειακή Αρχή ελέγχου της εγκατάστασής τους, τα ακό¬ 
λουθα δικαιολογητικά: 

Α. Αίτηση στην οποία αναφέρονται: 

α. Η επωνυμία της βιομηχανίας ή βιοτεχνίας, 

β. Ο τόπος εγκατάστασης (θέση) του εργοστασίου κα¬ 
θώς και οι χώροι αποθήκευσης του πετρελαίου εσωτερι¬ 
κής καύσης (ΟΙΕ3ΕΕ), 

γ. Η ποσότητα του πετρελαίου εσωτερικής καύσης 
(ϋΙΕδΕΕ) που απαιτείται για την κάλυψη των αναγκών πα¬ 
ραγωγής προϊόντων για ένα έτος, 

δ. Τα παραγόμενα έτοιμα προϊόντα και το ποσοστό 
συμμετοχής των πρώτων υλών σ’ αυτά. 

Β. Άδεια ή βεβαίωση του Υπουργείου Ανάπτυξης από 
την οποία προκύπτει ότι η παραλήπτρια βιομηχανία ή βιο¬ 
τεχνία έχει συσταθεί και υφίσταται νομίμως και μπορεί να 
παράγει προϊόντα με τις συγκεκριμένες πρώτες ύλες. 

2. Μετά την υποβολή της προαναφερόμενης αίτησης 
από την ενδιαφερόμενη βιομηχανία ή βιοτεχνία, ο αρμό¬ 
διος ΠροϊστάμενοςτηςΤελωνειακής Αρχής ελέγχου, συ¬ 
γκροτεί επιτροπή αποτελούμενη από Τελωνειακό και χη¬ 
μικό υπάλληλο, η οποία ύστερα από έλεγχο των στοιχεί¬ 
ων ή από επιτόπιο έρευνα στις εγκαταστάσεις της 
βιομηχανίας ή βιοτεχνίας καθορίζει την ετήσια παραγωγι¬ 
κή δυναμικότητα αυτής, συντάσσοντας σχετικό πρακτικό. 
Με βάση το πρακτικό αυτό, εγκρίνει την παραλαβή, με 
απαλλαγή από τον Ε.Φ.Κ. του πετρελαίου εσωτερικής 
καύσης (ϋΙΕδΕΕ), από την εν λόγω βιομηχανία ή βιοτε¬ 
χνία. 

3. Σε περίπτωση που οι δικαιούχες βιομηχανίες ή βιοτε¬ 
χνίες διαθέτουν περισσότερες της μίας εγκαταστάσεις 
παραγωγής, οι οποίες βρίσκονται σε απόσταση από την 
Κεντρική εγκατάσταση, απαιτείται για κάθε μία απ’ αυτές 
καθορισμός της παραγωγικής δυναμικότητας, σύμφωνα 
με τα προβλεπόμενα στο παρόν άρθρο. 

Άρθρο 3 

Απαιτούμενα δικαιολογητικά παραλαβής 

Για την παραλαβή της καθορισμένης ποσότητας πετρε¬ 
λαίου εσωτερικής καύσης (ϋΙΕδΕΕ), σύμφωνα με το προη¬ 
γούμενο άρθρο, η ενδιαφερόμενη βιομηχανία ή βιοτεχνία, 
με την τήρηση της διαδικασίας που προβλέπεται από τις 
ισχύουσες διατάξεις, καταθέτει στην αρμόδια Τελωνειακή 
Αρχή παράδοσης, τα παρακάτω πρόσθετα δικαιολογητικά: 

1. Εγγύηση χρηματική, τραπεζική, ασφαλιστήριο συμ¬ 
βόλαιο, εμπράγματη ασφάλεια ή αξιόχρεη προσωπική εγ¬ 
γύηση τρίτου προσώπου, που καλύπτει το 20% του ποσού 
του Ε.Φ.Κ. που αναλογεί στην παραλαμβανόμενη κάθε 
φορά με απαλλαγή από τον Ε.Φ.Κ. ποσότητα προϊόντων, 
για την περίπτωση που διαπιστώνεται από τον έλεγχο ότι 
το προϊόν που παραλήφθηκε με τον ειδικό προορισμό δεν 
χρησιμοποιήθηκε νόμιμα. 

Αντί της εγγύησης αυτής, μπορεί να παρέχεται πάγια 
τραπεζική εγγύηση, το ποσό της οποίας ορίζεται σε 10% 
επί της συνολικής απαλλαγής από τον Ε.Φ.Κ. που αναλο¬ 
γεί στις πρώτες ύλες που παρελήφθησαν κατά το προη¬ 
γούμενο έτος, η οποία κάθε χρόνο αναπροσαρμόζεται 
ανάλογα. Στην περίπτωση αυτή, η εγγύηση κατατίθεται 
στην αρμόδια Τελωνειακή Αρχή ελέγχου της βιομηχανίας 
ή βιοτεχνίας και χορηγείται σχετική βεβαίωση, η οποία κα¬ 
τατίθεται σε κάθε παραλαβή προϊόντων στην αρμόδια Τε- 
λωνειακή Αρχή παράδοσης. 

Σε περίπτωση που δεν υπάρχει προηγούμενη παραλα¬ 
βή προϊόντων, το παραπάνω ποσό της εγγύησης υπολο¬ 
γίζεται επί της δηλωθείσας ποσότητας πρώτων υλών που 
πρόκειται να χρησιμοποιηθούν για την παραγωγή των 
προϊόντων. 

Η βιομηχανία ή βιοτεχνία μπορεί κατά την κρίση της και 
μετά από προηγούμενη ενημέρωση της αρμόδιας Τελω- 
νειακής Αρχής ελέγχου, να αντικαταστήσει την εγγύηση 
αυτή με άλλο τύπο εγγύησης. 

2. Υπεύθυνη δήλωση του Ν. 1599/86, στην οποία δηλώ¬ 
νεται ότι το παραλαμβανόμενο προϊόν θα χρησιμοποιηθεί 
αποκλειστικά ως πρώτη ύλη για την παραγωγή προϊόντων 
και δεν θα μεταφερθεί έξω από τους αποθηκευτικούς χώ¬ 
ρους του εργοστασίου, ούτε θα διατεθεί σε άλλο πρόσω¬ 
πο ή για άλλη χρήση χωρίς προηγούμενη άδεια της αρ¬ 
μόδιας Τελωνειακής Αρχής ελέγχου και την καταβολή 
των φορολογικών επιβαρύνσεων που αναλογούν. 

Άρθρο 4 

Ενέργειες του Τελωνείου παράδοσης 

Το Τελωνείο παράδοσης του πετρελαίου εσωτερικής 
καύσης (0ΙΕ3ΕΕ.), με απαλλαγή από τον Ε.Φ.Κ., θα φυ¬ 
λάσσει σε ιδιαίτερο φάκελο τα σχετικά παραστατικά πα¬ 
ράδοσης του πετρελαίου, (Δηλώσεις Ε.Φ.Κ.), μέχρι τον 
έλεγχο της νόμιμης χρησιμοποίησής του. Για τη διευκό¬ 
λυνση του ελέγχου αυτού, το Τελωνείο παράδοσης, θα 
διαβιβάζει στο αρμόδιο για τον έλεγχο Τελωνείο του τό¬ 
που εγκατάστασης της βιομηχανίας ή βιοτεχνίας, φω¬ 
τοαντίγραφο των παραστατικών παράδοσης του πετρε¬ 
λαίου. 

Άρθρο 5 

Υποχρεώσεις των δικαιούχων βιομηχανιών ή βιοτεχνιών 

Οι βιομηχανίες ή βιοτεχνίες που παραλαμβάνουν με 
απαλλαγή από τον Ε.Φ.Κ. πετρέλαιο εσωτερικής καύσης 
(ϋΙΕ5ΕΕ), για να το χρησιμοποιήσουν αποκλειστικά ως 
πρώτη ύλη για την παραγωγή των προϊόντων τους, υπο- 
χρεούνται: 

1. Να τηρούν γραμμογραφημένο βιβλίο, θεωρημένο 
από την αρμόδια Τελωνειακή Αρχή ελέγχου, στο οποίο θα 
καταχωρούνται χωρίς ελλείψεις, διακοπές ή ξέσματα τα 
εξής: 

α. Τα αποθέματα του καυσίμου που υπήρχαν στις δεξα¬ 
μενές της εγκατάστασης παραγωγής της βιομηχανίας ή 
βιοτεχνίας κατά την πρώτη εφαρμογή της παρούσας. 

β. Οι παραλαμβανόμενες ποσότητες πετρελαίου εσω¬ 
τερικής καύσης (0ΙΕ5ΕΕ), ο αριθμός και η ημερομηνία 
του παραστατικού εισαγωγής ή παραλαβής, ο αριθμός τι¬ 
μολογίου, τιμολογίου - δελτίου αποστολής καθώς και τα 
στοιχεία του μεταφορικού μέσου. 

γ. Τα παραγόμενα έτοιμα προϊόντα με βάση το Δελτίο 
Παραγωγής και οι αντίστοιχες ποσότητες πετρελαίου 
εσωτερικής καύσης (ϋΙΕδΕΕ) που χρησιμοποιήθηκαν για 
την παραγωγή τους. Ο αριθμός και η ημερομηνία των τι¬ 
μολογίων πώλησης ή άλλων εγγράφων που εκδόθηκαν 
σύμφωνα με τον Κ.Β.Σ. 

δ. Κάθε άλλη λεπτομέρεια που ήθελε καθορίσει η αρ¬ 
μόδια Τελωνειακή Αρχή για τη διευκόλυνση του ελέγχου. 

Το παραπάνω βιβλίο μπορεί να υποκατασταθεί και από 
τα επίσημα τηρούμενα Βιβλία Αποθηκών της βιομηχανίας 
ή βιοτεχνίας, που προβλέπονται από τον Κ.Β.Σ., εφόσον 
σε αυτά αναγράφονται σε ιδιαίτερη μερίδα όλα τα προα- 
ναφερθέντα στοιχεία. 


2. Στις περιπτώσεις που οι δικαιούχες βιομηχανίες ή βιο¬ 
τεχνίες διαθέτουν περισσότερες της μίας εγκαταστάσεις 
παραγωγής, οι οποίες βρίσκονται σε απόσταση από την 
Κεντρική εγκατάσταση - από την οποία γίνεται πάντοτε η 
παραλαβή του πετρελαίου εσωτερικής καύσης (0ΙΕ3ΕΕ) 
και στη συνέχεια αποστέλλεται αυτό σταδιακά στις εγκα¬ 
ταστάσεις των επιμέρους μονάδων - οφείλουν μέσα στο 
πρώτο πενθή μερο κάθε μήνα να ενη μερώνο υ ν για τις απο- 
σταλείσες ποσότητες, τόσο την Τελωνειακή αρχή παρά¬ 
δοσης, όσο και τις Τελωνειακός αρχές ελέγχου, στην χω¬ 
ρική αρμοδιότητα των οποίων βρίσκονται οι εν λόγω εγκα¬ 
ταστάσεις. 

Οι εγκαταστάσεις παραγωγής που βρίσκονται σε από¬ 
σταση από την Κεντρική εγκατάσταση υποχρεούνται να 
τηρούν γραμμογραφημένο βιβλίο στο οποίο καταχωρού- 
νται τα προβλεπόμενα στη παράγραφο 1 του παρόντος 
άρθρου στοιχεία. 

3. Οι δικαιούχες βιομηχανίες ή βιοτεχνίες, υποχρεού- 
νται να δέχονται και να διευκολύνουν οποιοδήποτε έλεγ¬ 
χο κρίνει σκόπιμο η αρμόδια Τελωνειακή Αρχή ελέγχου 
καθώς και να συμμορφώνεται προς τις υποδείξεις της. 

4. Σε περίπτωση διακοπής της λειτουργίας τους, υπο- 
χρεούνται να ενημερώσουν εντός μηνάς την αρμόδια για 
τον έλεγχο Τελωνειακή Αρχή. 

Άρθρο 6 

Παραγωγή σε εγκαταστάσεις τρίτου 

Σε περίπτωση που η δικαιούχος βιομηχανία ή βιοτεχνία 
πρόκειται να παράγει για λογαριασμό της προϊόντα με την 
χρησιμοποίηση των εγκαταστάσεων άλλης βιομηχανίας ή 
βιοτεχνίας (ΕΑΟΟΝ), οφείλει να καταθέσει στην αρμόδια 
Τελωνειακή Αρχή ελέγχουτα ακόλουθα συμπληρωματικά 
δικαιολογητικά: 

α. Αίτηση με τη οποία θα αιτείται την έγκριση παράδο¬ 
σης του πετρελαίου εσωτερικής καύσης (0ΙΕ5ΕΕ) σε άλ¬ 
λη βιομηχανία ή βιοτεχνία, τα στοιχεία της οποίας θα ανα¬ 
γράφονται επ’ αυτής. 

β. Αντίγραφο συμφωνητικού, από το οποίο θα προκύ¬ 
πτει η ανάθεση εργασιών βιομηχανοποίησης του πετρε¬ 
λαίου εσωτερικής καύσης (0ΙΕ3ΕΕ). 

γ. Αντίγραφο άδειας ή βεβαίωσης του Υπουργείου Ανά¬ 
πτυξης, από την οποία θα προκύπτει ότι η εν λόγω βιομη¬ 
χανία ή βιοτεχνία στην οποία πρόκειται να παραδοθεί το 
πετρέλαιο εσωτερικής καύσης (0ΙΕ3ΕΕ), για λογαριασμό 
της πρώτης, είναι νόμιμα υφιστάμενη και μπορεί να πα¬ 
ράγει προϊόντα με τις συγκεκριμένες πρώτες ύλες. 

δ. Αίτηση καθορισμού δυναμικότητας της βιομηχανίας 
ή βιοτεχνίας στην οποία θα γίνουν οι εργασίες. 

ε. Υπεύθυνη δήλωση του Ν. 1599/86 του νόμιμου εκπρο¬ 
σώπου και των δύο βιομηχανιών (παραλήπτριας και μο¬ 
νάδας παραγωγής) ότι η παραλαμβανόμενη ποσότητα 
πετρελαίου εσωτερικής καύσης (ϋΙΕ3ΕΙ_), θα χρησιμο¬ 
ποιηθεί αποκλειστικά για τον σκοπό που παραλείφθηκε 
και όχι για άλλες χρήσεις. 

Άρθρο 7 

Προθεσμία για τη νόμιμη χρησιμοποίηση 

Η προθεσμία για τη νόμιμη χρησιμοποίηση του πετρε¬ 
λαίου εσωτερικής καύσης (0ΙΕ3ΕΕ) που παραλαμβάνεται 
με απαλλαγή από τον Ε.Φ.Κ. από τις δικαιούχους βιομη¬ 
χανίες ή βιοτεχνίες, σύμφωνα με τους όρους και τις δια¬ 
τυπώσεις της παρούσας, ορίζεται ετήσια και μπορεί να 
παραταθεί από την αρμόδια Τελωνειακή Αρχή ελέγχου, 

ύστερα από αίτηση του δικαιούχου, για ένα επιπλέον 
έτος, εφόσον συντρέχουν λόγοι που, κατά την κρίση της, 
δικαιολογούν αυτό. 

Άρθρο 8 

Έλεγχος για τη διαπίστωση 
της νόμιμης χρησιμοποίησης 

1. Το πετρέλαιο εσωτερικής καύσης (0ΙΕ3ΕΕ), που έχει 
παραληφθεί με τους όρους και διατυπώσεις της παρού¬ 
σας, θεωρείται ότι χρησιμοποιήθηκε νόμιμα, εφόσον χρη¬ 
σιμοποιήθηκε από τις βιομηχανίες ή βιοτεχνίες αποκλει¬ 
στικά ως πρώτη ύλη για την παραγωγή των προϊόντων 
τους. 

2. Για την διαπίστωση της νόμιμης χρησιμοποίησης, η 
αρμόδια Τελωνειακή Αρχή ελέγχου προβαίνει ανά τρίμη¬ 
νο σε τακτικό έλεγχο του ειδικού βιβλίου καταχώρησης 
της υπόχρεης βιομηχανίας ή βιοτεχνίας με τα περιγρα- 
φόμενα στην παράγραφο 1 του άρθρου 5 της παρούσας 
και επαληθεύει τα στοιχεία που η ίδια διαθέτει από το Τε¬ 
λωνείο παράδοσης του καυσίμου. 

Ο έλεγχος γίνεται από δύο (2) Τελωνειακούς υπαλλή¬ 
λους που ορίζονται από την αρμόδια Τελωνειακή Αρχή 
ελέγχου, με τη σύμπραξη υπαλλήλου της οικείας Υπηρε¬ 
σίας του Γενικού Χημείου του Κράτους, εφόσον κρίνεται 
ότι απαιτούνται ιδιαίτερες τεχνικές γνώσεις και η συμμε¬ 
τοχή του κρίνεται από το Τελωνείο απαραίτητη για την 
αποτελεσματικότερη διενέργεια του ελέγχου. Η αρμόδια 
Τελωνειακή Αρχή ελέγχου, συντάσσει σχετική Έκθεση, 
αντίγραφο της οποίας αποστέλλει στο αρμόδιο Τελωνείο 
παράδοσης. Με βάση την έκθεση αυτή, η Τελωνειακή Αρ¬ 
χή παράδοσης προβαίνει άμεσα στην τακτοποίηση των 
εκκρεμών παραστατικών και την αποδέσμευση των εγ¬ 
γυήσεων που έχουν κατατεθεί. 

3. Στις περιπτώσεις που οι δικαιούχος βιομηχανίες ή βιο¬ 
τεχνίες διαθέτουν περισσότερες της μίας εγκαταστάσεις 
παραγωγής, οι οποίες βρίσκονται σε απόσταση από την 
Κεντρική εγκατάσταση, ο μεν λογιστικός έλεγχος της δια¬ 
κίνησης των προϊόντων γίνεται στο ενιαίο βιβλίο της Κε¬ 
ντρικής εγκατάστασης, ο δε έλεγχος για την διαπίστωση 
της νόμιμης χρησιμοποίησης του πετρελαίου εσωτερικής 
καύσης (0ΙΕ3ΕΕ) γίνεται, από την κατά τόπους αρμόδια 
Τελωνειακή Αρχή ελέγχου των εγκαταστάσεών τους, 
όπως προβλέπει το παρόν άρθρο. 

4. Επίσης στις περιπτώσεις παράδοσης καυσίμου στις 
εγκαταστάσεις άλλης βιομηχανίας ή βιοτεχνίας, η αρμό¬ 
δια Τελωνειακή Αρχή ελέγχου οφείλει να παρακολουθεί 
και να ελέγχει αυτή που θαπαράγειτατελικάπροϊόντα για 
λογαριασμό της πρώτης. 

5. Εάν από τον έλεγχο διαπιστωθεί ότι το πετρέλαιο 
εσωτερικής καύσης (0ΙΕ3ΕΙ_) δεν χρησιμοποιήθηκε για 
το σκοπό που παραλήφθηκε ή δεν βρίσκεται στην κατοχή 
της υπόχρεης βιομηχανίας ή βιοτεχνίας, συντάσσεται 
ανάλογα από το Τελωνείο ελέγχου σχετική έκθεση, αντί¬ 
γραφο της οποίας υποβάλλεται στην αρμόδια Τελωνεια- 
κή Αρχή παράδοσης. Με βάση την έκθεση αυτή η Τελω- 
νειακή Αρχή παράδοσης προβαίνει άμεσα στον προσδιο¬ 
ρισμό του ποσού των αναλογούντων φορολογικών 
επιβαρύνσεων μετά των προσαυξήσεων εκπρόθεσμης 
καταβολής για την ποσότητα του πετρελαίου που δεν 
χρησιμοποιήθηκε νόμιμα και καλείτην υπόχρεη βιομηχα¬ 
νία ή βιοτεχνία για την καταβολή τους. 

6. Ανεξάρτητα από την καταβολή των φορολογικών επι¬ 
βαρύνσεων, σύμφωνα με την προηγούμενη παράγραφο, 


επιφυλάσσεται και η εφαρμογή των περί λαθρεμπορίας 
διατάξεωντου Ν. 2960/2001 «Εθνικός Τελωνειακός Κώδι¬ 
κας», εφόσον συντρέχει προς τούτο περίπτωση. 

7. Έκτακτο έλεγχο μπορεί να ενεργεί η αρμόδια Τελω- 
νειακή Αρχή ελέγχου σε κάθε περίπτωση. Η δε βιομηχα¬ 
νία ή βιοτεχνία υποχρεούται να επιδεικνύει τα σχετικά βι¬ 
βλία και στοιχεία που προβλέπονται από την παρούσα, 
καθώς και τις ποσότητες του καυσίμου που βρίσκονται 
στην κατοχή της και δεν έχουν υποστεί οποιαδήποτε επε¬ 
ξεργασία. 

Άρθρο 9 

Τελικές Διατάξεις 

Οι υπάρχουσες εκκρεμότητες στα Τελωνεία παράδο¬ 
σης, μέχρι την έναρξη ισχύος της παρούσας, για τις βιο¬ 
μηχανίες ή βιοτεχνίες που παρελάμβαναντο προϊόν αυτό 
με απαλλαγή από τον Ε.Φ.Κ., με έγκριση των αρμοδίων 
Τελωνειακών Αρχών, σύμφωνα με τις διατάξεις του Ν. 
1038/1980 (ΦΕΚ 67/Α/22.3.1980), θα θεωρηθούν τακτο¬ 
ποιημένες εφόσον έχει πραγματοποιηθεί έλεγχος της νό¬ 
μιμης χρησιμοποίησης σύμφωνα με τις διατάξεις της 
Δ. 1433/919/20.11.1987 Α.Υ.Ο. Για τυχόν εκκρεμότητες 
που δεν έχουν ακόμα συνταχθεί εκθέσεις ελέγχου, θατη- 
ρηθεί η διαδικασία της προαναφερθείσας Α.Υ.Ο. 

Η ισχύς της παρούσας Απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2003 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 

-Φ- 

Αριθ. οικ. 127651/4197 (3) 

Συγκρότηση του Διοικητικού Συμβουλίου του Φορέα 
Διαχείρισης Χελμού - Βουράίκού. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 15, 16, και 17 του Νόμου 
2742/1999 «Χωροταξικός σχεδιασμός και αειφόρος ανά¬ 
πτυξη και άλλες διατάξεις» (ΦΕΚ Α' 207). 

2. Τις διατάξεις του άρθρου 13 του Νόμου 3044/2002 
«Μεταφορά συντελεστή δόμησης και ρυθμίσεις άλλων 
θεμάτων αρμοδιότητας Υπουργείου Περιβάλλοντος, Χω¬ 
ροταξίας και Δημοσίων Έργων» (ΦΕΚ 197/27.8.2002). 

3. Τις διατάξεις της κοινή Υπουργική απόφαση 
125207/393/30.1.2003 (ΦΕΚ 140/Β/11.2.2003): «Καθορι¬ 
σμός αριθμού μελών του Διοικητικού Συμβουλίου του 
Φορέα Διαχείρισης Χελμού - Βουράίκού». 

4. Τις διατάξεις της κοινή Υπουργική απόφαση 
126866/3017 (ΦΕΚ 1072/Β/30.7.2003): «Τροποποίηση 
στη συγκρότηση των Διοικητικών Συμβουλίων των Φορέ¬ 
ων Διαχείρισης α. Εθνικού Δρυμού Σαμαριάς, β. Χελμού- 
Βουραϊκού και γ. Υγροτόπων Αμβρακικού, που καθορίζο¬ 
νται αντίστοιχα με τις 125189/362/2003 (Β126), 
125207/393/2003 (Β 140) και 125566/996 (Β 364) Κοινές 
Υπουργικές Αποφάσεις». 

5. Το 2020/22.10.2002 έγγραφο του Γεν. Γραμματέα 
Υπουργείου Γεωργίας, με το οποίο ορίζεται ο εκπρόσω¬ 
πος του Υπουργείου Γεωργίας. 

6. Το ΓΔΦΠ/5754/1544/22.5.2003 έγγραφο του Γεν. 
Γραμματέα Υπουργείου Ανάπτυξης, με το οποίο ορίζεται 
ο εκπρόσωπος του Υπουργείου Ανάπτυξης. 

7. Το 344/13.3.2003 έγγραφο του Γενικού Γραμματέα 
της Περιφέρειας Δυτικής Ελλάδας, με το οποίο ορίζεται ο 
εκπρόσωπος της Περιφέρειας Δυτικής Ελλάδας. 

8. Την 59/2003 απόφαση Ν. Σ. Αχάίας, με το οποίο ορί¬ 
ζεται ο εκπρόσωπος της Ν. Α. Αχάίας. 

9. Το 266/15.4.2003 έγγραφο του Ν. Σ. Κορινθίας, με το 
οποίο ορίζεται ο εκπρόσωπος της Ν. Α. Κορινθίας. 

10. Το 5740/26.5.2003 έγγραφο της ΤΕΔΚ Αχάίας 

11. Την 206/2003 Απόφαση του Δ.Σ. Καλαβρύτων, με το 
οποίο ορίζεται ο εκπρόσωπος του οικείου Δήμου. 

12. Το 1280/4.4.2003 έγγραφο του Δήμου Φενεού Κο¬ 
ρινθίας, με το οποίο ορίζεται ο εκπρόσωπος του οικείου 
Δήμου. 

13. Το από 14.1.2003 έγγραφο των Περιβαλλοντικών 
Μη Κυβερνητικών Οργανώσεων, αποφασίζουμε: 

Τη συγκρότηση του Διοικητικού Συμβουλίου για το Φο¬ 
ρέα Διαχείρισης Χελμού - Βουραϊκού ως εξής: 

1. Αλβανόπουλος Γεώργιος, Βιολόγος από το Τμήμα 
Διαχείρισης Φυσικού Περ/ντος ΥΠΕΧΩΔΕ, με αναπληρω¬ 
τή την Κουτρά Δήμητρα, Βιολόγο από το Τμήμα Διαχείρι¬ 
σης Φυσικού Περ/ντος ΥΠΕΧΩΔΕ, ως εκπρόσωπος του 
ΥΠΕΧΩΔΕ. 

2. ο Διευθυντής Δασών Ν. Αχαιός, με αναπληρωτή τον 
Δασάρχη Καλαβρύτων, ως εκπρόσωπος του Υπ. Γεωρ- 
γίας. 

3. Αν. θανοπούλου, Πολιτικός Επιστήμονας, υπάλλη¬ 
λος του Υπ. Ανάπτυξης, με αναπληρωτή τον Β. Γεωργο- 
γιάννη, Μηχ. Μεταλλείων, υπάλληλο του Υπ. Ανάπτυξης, 
ως εκπρόσωπος του Υπουργείου Ανάπτυξης. 

4. Ευαγγελία Σιδέρη, Βιολόγος, υπάλληλος της ΠΕΧΩ, 
με αναπληρωτή τον Θεόδωρο Παπαδόπουλο, Χημικό Μη¬ 
χανικό, υπάλληλο της ως άνω Διεύθυνσης, ως εκπρόσω¬ 
πος της Περιφέρειας Δυτικής Ελλάδας. 

5. Αγγελόπουλος Γ., Νομαρχιακός Σύμβουλος Αχάίας, 
με αναπληρωτή τον Δημ. Σπηλιωτόπολο, Νομαρχιακό 
Σύμβουλο Αχάίας, ως εκπρόσωπος της Νομαρχιακής Αυ¬ 
τοδιοίκησης Αχαιός. 

6. Πετρίτσης Γεώργιος, Νομαρχιακός Σύμβουλος, με 
αναπληρωτή τον Κουρτζή Νικόλαο, ως εκπρόσωπος της 
Νομαρχιακής Αυτοδιοίκησης Κορινθίας. 

7. Μακρής Γεώργιος, Δήμαρχος Διακοπτού, με αναπλη¬ 
ρωτή τον Μπουγιούκο Γεώργιο Δήμαρχο Λευκασίου, ως 
εκπρόσωπος των ΟΤΑ Ν. Αχαιός της χωρικής αρμοδιότη¬ 
τας του Φορέα. 

8. Παπαδόπουλος Αθανάσιος, Οικονομολόγος, Δήμαρ¬ 
χος Καλαβρύτων με αναπληρωτή τον Παπαδάτο Χρήστο 
ως εκπρόσωπος του Δήμου Καλαβρύτων. 

9. Χαρλαύτης Αθανάσιος, Δημοτικός Σύμβουλος Δ. Φε¬ 
νεού, με αναπληρωτή τον Ρούντη Ιωάννη, Δημοτικό Σύμ¬ 
βουλο Δ. Φενεού, ως εκπρόσωπος του Δήμου Φενεού. 

10. Καρδακάρη Νίκη, με αναπληρωτή τον Σφήκα Γεώρ- 
γιο, ως εκπρόσωπος των Περιβαλλοντικών Μη Κυβερνη¬ 
τικών Οργανώσεων. 

11. Γεωργιάδης Θεοδ., Καθηγητής στο Τμήμα Βιολο¬ 
γίας στο Πενεπιστήμιο Πατρών με αναπληρωτή την Πα- 
παστεργιάδου Ευανθία, ως ειδικός επιστήμονας. 

Πρόεδρος του Διοικητικού Συμβουλίου ορίζεται ο 
Παπαδόπουλος Αθ. 

Η ισχύς της παρούσης ΥΑ αρχίζει από τη δημοσίευσή 
της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2003 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 
-♦- 

Αριθ. 271063 (4) 

Καθορισμός κριτηρίων για τον προσδιορισμό των αποδε¬ 
κτών προς ενίσχυση ποσοτήτων ελαιολάδου, περιό¬ 
δου 2002-2003». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (Α 280). 

β) Του άρθρου 1 παρ. 1,2και3τουΝ. 1338/1983 «Εφαρ¬ 
μογή του Κοινοτικού Δικαίου» (Α34), όπως τροποποιήθη¬ 
κε από το άρθροδτου Ν. 1440/1984«Συμμετοχήτης Ελ¬ 
λάδος στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο 
Κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού Εφοδιασμού ΕΥΡΑΤΟΜ» (Α 
70) και το άρθρο 65 του Ν. 1892/1990 «Για τον εκσυγχρο¬ 
νισμό και την ανάπτυξη και άλλες διατάξεις» (Α 101). 

γ) Του άρθρου 29 Ατού Ν. 1558/1985 «Κυβέρνηση και 
κυβερνητικά όργανα» (Α 137), όπως το άρθρο αυτό προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α 154) και τροπο¬ 
ποιήθηκε με την παρ. 2α του άρθρου 1 του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α 38). 

δ) Του Π. Δ. 402/88 «Οργανισμός Υπουργείου Γεωρ¬ 
γίας» (Α 187) όπως ισχύει. 

ε) Της 403567/16.10.2001 απόφασης των Υπουργών Γε- 
ωργίας και Εθνικής Οικονομίας «Συμπληρωματικά μέτρα 
για την εφαρμογή του κοινοτικού καθεστώτος ενίσχυσης 
στην παραγωγή ελαιολάδου» (ΒΊ409). 

στ) Των Καν(ΕΟΚ) του Συμβουλίου 136/66, 2261/84, 
2262/84 καιτου Καν(ΕΚ) της Επιτροπής 2366/98 όπως αυ¬ 
τοί ισχύουν. 

ζ) Του άρθρου 8 του Καν(ΕΚ) 1258/99 «Περί χρηματο- 
δοτήσεως της κοινής γεωργικής πολιτικής». 

η) Της 399580/30.10.2001 απόφασης του Πρωθυπουρ¬ 
γού και Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και 
Φώτη Χατζημιχάλη» (Β' 1479). 

θ) Του κανονισμού περί οργανωτικής διάρθρωσης και 
λειτουργίας των υπηρεσιών του Οργανισμού Πληρω¬ 
μών και Ελέγχου Κοινοτικών Ενισχύσεων Προσανατολι¬ 
σμού και Εγγυήσεων (ΟΠΕΚΕΠΕ- Ν.Π.Ι.Δ.) (ΦΕΚ 1104/ 
Β'/2000). 

ι) Της 371380/2001 απόφασης του Υπουργού Γεωργίας 
«περί καταργήσεως της ΓΕ.ΔΙ.ΔΑ.ΓΕ.Π.» (ΦΕΚ 
1102/Β72001). 

ια) Της 379286/2001 απόφασης του Υπουργού Γεωρ¬ 
γίας «Έγκριση του ΟΠΕΚΕΠΕ ως Οργανισμού Πληρω¬ 
μών» (ΦΕΚ1102/Β72001). 

ιβ) Της 234656/8.5.2003 απόφασης του Υπουργού Γεωρ¬ 
γίας «Λεπτομέρειες εφαρμογής της 403567/16.10.2001 
απόφασης των Υπουργών Εθνικής Οικονομίας και Γεωρ¬ 
γίας» «Συμπληρωματικά μέτρα για την εφαρμογή του κοι¬ 
νοτικού καθεστώτος ενίσχυσης στην παραγωγή ελαιολά- 
δου» (Β1409)». 

ιγ) Της 032001/2.6.2003 Εγκυκλίου του ΟΠΕΚΕΠΕ περί 
λεπτομερειών εφαρμογής του καθεστώτος ενίσχυσης 
στη παραγωγή ελαιολάδου για την ελαιοκομική περίοδο 
2002/2003. 

2. α) Τα στοιχεία του Συστήματος Γεωγραφικών Πληρο¬ 
φοριών στον ελαιοκομικό τομέα (ΣΓΠ-ΕΤ). 

β) Τα στοιχεία των Ομοιογενών Ελαιοκομικών Ζωνών 
(ΟΕΖ) όπως αυτές καθορίστηκαν και εγκρίθηκαν με την 
αριθ. 266805/18.09.2003 (Β 1376) απόφαση του Υπουρ¬ 
γού Γεωργίας, καθώς και τα στοιχεία των περιφερειακών 
ζωνών για την περίοδο 2002-2003. 

γ) Τα στοιχεία των ποσοτήτων ελαιολάδου που επιδο¬ 
τήθηκαν ανά παραγωγό τα τελευταία τρία χρόνια. 

δ) Το γεγονός ότι από τα υποβληθέντα στοιχεία 
(ΔΜΚΕΕ, αιτήσεων ενίσχυσης, συγκεντρωτικών καταστά¬ 
σεων από τις δ/νσεις αγροτικής ανάπτυξης) διαπιστώθη¬ 
κε υπέρμετρη αύξηση των δηλουμένων ως παραχθεισών 
ποσοτήτων ελαιολάδου 

ε) Τα στοιχεία αποζημιώσεων καταστροφής του φυτι¬ 
κού κεφαλαίου (ΠΣΕΑ) και αποζημιώσεων για φυσικές κα¬ 
ταστροφές του ελαιοκάρπου (ΕΛΓΑ) που αφορούν την 
περίοδο 2002/2003. 

στ) Τα στοιχεία καταμέτρησης ελαιοδένδρων από επι¬ 
τόπιους ελέγχους και επιελέγχους από τον ΟΠΕΚΕΠΕ με 
τη χρήση νέων τεχνολογιών (τηλεπισκόπηση, δορυφορι¬ 
κές εικόνες κ.τ.λ.) 

ζ) Την ανάγκη χορήγησης της προκαταβολής της ενί¬ 
σχυσης στους δικαιούχους, χωρίς καθυστέρηση. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

4. Την 064271/9.10.2003 εισήγηση του ΟΠΕΚΕΠΕ, απο¬ 
φασίζουμε: 

Άρθρο 1 

Με την παρούσα απόφαση καθορίζονται τα αναγκαία 
συμπληρωματικά μέτρα και οι λεπτομέρειες εφαρμογής 
κατά τη διαδικασία ελέγχων των υποβληθέντων δικαιολο- 
γητικών από τους ελαιοπαραγωγούς για τον προσδιορι¬ 
σμό των αποδεκτών προς ενίσχυση ποσοτήτων ελαιολά- 
δου και επιτραπέζιων ελαιών, περιόδου 2002/2003. 

Άρθρο 2 

Γ ια τον υπολογισμό των αποδεκτών προς ενίσχυση πο¬ 
σοτήτων εφαρμόζονται τα εξής: 

Α. Για τους ελαιοπαραγωγούς με ποσότητα μέχρι και 
500 κιλά ελαιολάδου λαμβάνονται υπόψη, πέρα των θε¬ 
σμοθετημένων ελέγχων και κυρώσεων που προβλέπονται 
στον Καν. (ΕΚ) 2366/98 και στην 403567/2001 κοινή 
Υπουργική απόφαση, όπως: 

- Επιτόπιοι έλεγχοι παραγωγών που διαπιστώνεται 
υπέρβαση των δηλωθέντων ελαιοδένδρων σε σχέση με 
τα υπάρχοντα. 


- Έκθλιψη σε ελαιοτριβείο με υπέρβαση 25 % ή 50 Ιη της 
δηλωθείσας ποσότητας παραγωγής του με συνυπευθυ- 
νότητα παραγωγού. 

- Εκπρόθεσμη υποβολή αίτησης ενίσχυσης. 

- Άρνηση ελέγχου από τον παραγωγό αποθήκης- προο¬ 
ρισμού ή διαπίστωση ότι δεν έχει παραχθεί η ποσότητα 
της αίτησης κατά τον έλεγχο της ΑΥΜΕΕΕ. 

- Έκθλιψη σε ελαιοτριβείο στο οποίο είχε επιβληθεί ανα¬ 
στολή έγκρισης ή ήταν κλειστό κατά την περίοδο 2002 
2003. 

- Έκθλιψη σε ελαιοτριβεία χωρίς την παρουσία ελεγ¬ 
κτών μετά την 1.3.2003 για την περίοδο 2002/2003. 

- Μη παράσταση σε επιτόπιο έλεγχο. 

- Μη παράσταση σε επιτόπιο έλεγχο μετά από δύο κλή¬ 
σεις, που κρίνεται απαραίτητος μετά την εξέταση των 
αιτήσεων θεραπείας. 

και τα ακόλουθα: 

1. Τα αποτελέσματα της διασταύρωσης των στοιχείων 
αποζημιώσεων από ΕΛΓΑ & ΠΣΕΑ με τα δηλωθέντα στις 
αιτήσεις ενίσχυσης. 

2. Η υποβολή δήλωσης στο Σύστημα Γεωγραφικών 
Πληροφοριών στον Ελαιοκομικό Τομέα (ΣΓΠ-ΕΤ) ή υπεύ¬ 
θυνης δήλωσης με τα στοιχεία καλλιέργειας του παρα¬ 
γωγού και 

3. Τα αποτελέσματα της ταυτοποίησης των παραγω¬ 
γών με βάση τον ΑΦΜ, τον αριθμό δελτίου ταυτότητας 
κ.τ.λ. 

Β. Για τους ελαιοπαραγωγούς με ποσότητα από 501 
έως 1400 κιλά ελαιολάδου λαμβάνονται υπόψη πλέον 
των αναφερομένων στοιχείων της παραγράφου Α της 
παρούσας: 

1. Οι ποσότητες που αναγράφονται σε ΑΠΥ με τον ίδιο 
αριθμό από ενεργά ελαιοτριβεία. 

2. Οι ποσότητες που αναγράφονται σε ΑΠΥ με αύξοντα 
αριθμό εκτός των δηλωθέντων ορίων με βάση τις υπο- 
βληθείσες ΔΜΚΕΕ. 

3. Τα αποτελέσματα της διασταύρωσης στοιχείων αιτή¬ 
σεων ενίσχυσης, παραγωγής ελαιολάδου των συγκε¬ 
ντρωτικών καταστάσεων ελαιοτριβείων και ΔΜΚΕΕ. 

Γ. Γιατους ελαιοπαραγωγούς με ποσότητα άνω των 1400 
κιλών ελαιολάδου λαμβάνονται υπόψη πλέον των αναφε¬ 
ρομένων στοιχείων της παραγράφου Β της παρούσας: 

1. Τα στατιστικά στοιχεία παραγωγής τελευταίας 
τετραετίας. 

2. Τα αποτελέσματα της διασταύρωσης του αριθμού 
των ελαιοδένδρων που αναφέρονται στις Δηλώσεις Καλ¬ 
λιέργειας, στις αιτήσεις ενίσχυσης και το ΣΓΠ-ΕΤ. 

3. Τα στοιχεία καταμέτρησης ελαιοδένδρων από επιτό¬ 
πιους ελέγχους και επιελέγχους από τον ΟΠΕΚΕΠΕ με τη 
χρήση νέων τεχνολογιών (τηλεπισκόπηση, δορυφορικές 
εικόνες, κ.τ.λ.). 

4. Οι υπερβολικές αποδόσεις σε ελαιόλαδο με βάση τα 
στοιχεία των εκδοθέντων ΑΠΥ όπως: 

α. απόδοση άνω του 30 % 

β. απόδοση Λάδι/Δένδρο > 15 Κρ 

γ. απόδοση μεγαλύτερη από την απόδοση βάσει ΟΕΖ, 
η οποία έχει καθοριστεί με απόφαση του Υπουργού Γε¬ 
ωργίας. 

5. Οι συνεχείς αυξητικές αποδόσεις σε ελαιόλαδο με 
βάση τα στοιχεία της αίτησης ενίσχυσης όπως: 

α. απόδοση Λάδι/ Δένδρο > 10 Κρ για 2 συνεχή έτη 

β. ετήσια αύξηση της αιτηθείσας ποσότητας (> 10%) για 
τρία έτη. 

6. Οι ποσότητες που αναγράφονται σε εκδοθέντα ΑΠΥ 
εκτός των χρονικών ορίων ελαιοποίησης της ελαιοκομι¬ 
κής περιόδου 2002/2003. 

Άρθρο 3 

Διαδικασία εφαρμογής των κριτηρίων 

Τα κριτήρια που αναφέρονται στο άρθρο 2 της παρού¬ 
σας εφαρμόζονται κατά περίπτωση ως ακολούθως: 

1. Στην περίπτωση των θεσμοθετημένων ελέγχων και 
κυρώσεων ισχύει ότι προβλέπεται από την εθνική και κοι¬ 
νοτική νομοθεσία. 

2. Στην περίπτωση της παραγράφου Α.1 οι ποσότητες 
ελαιολάδου που διαπιστώνεται ότι αναφέρονται: 

- σε φυτικό κεφάλαιο που έχει καταστραφεί και αποζη¬ 
μιωθεί από ΠΣΕΑ και 

- σε ελαιόκαρπο που έχει αποζημιωθεί από τον ΕΛΓΑ 

δεν τυγχάνουν ενίσχυσης. 

3. Στην περίπτωση της παραγράφου Β.1 εφαρμόζεται η 
κείμενη νομοθεσία του ΚΒΣ ως προς τη μοναδικότητα και 
πληρότητα του εκδοθέντος ΑΠΥ. Τα ΑΠΥ που δεν πλη¬ 
ρούν την προϋπόθεση αυτή θεωρούνται άκυρα και οι ανα¬ 
γραφόμενες ποσότητες δεν τυγχάνουν ενίσχυσης. 

4. Στην περίπτωση της παραγράφου Β.2 και όταν δεν 
οφείλονται σε λάθος καταχώρηση, οι ποσότητες ελαιο- 
λάδου που αναγράφονται στα εν λόγω ΑΠΥ δεν τυγχά¬ 
νουν ενίσχυσης. 

5. Στην περίπτωση της παραγράφου Β.3 οι ποσότητες 
ελαιολάδου που δεν αναφέρονται στις ΔΜΚΕΕ και στις 
συγκεντρωτικές καταστάσεις των ελαιοτριβείων και όταν 
δεν οφείλονται σε λάθος καταχώρηση, δεν τυγχάνουν ενί¬ 
σχυσης. 

6. Στην περίπτωση της παραγράφου Γ. 1 στην οποία χω¬ 
ρίς σύννομη μεταβολή του αριθμού ελαιοδένδρων η δη- 
λωθείσα ποσότητα προς ενίσχυση, για την περίοδο 
2002/2003, είναι ανώτερη από την αντίστοιχη ποσότητα 
των τριών προηγουμένων περιόδων από την εν λόγω πο¬ 
σότητα, θα αφαιρείται μέρος αυτής λαμβάνοντας υπόψη 
το ποσοστό αύξησης της ποσότητας σε σχέση με τη με- 
γαλύτερητωντριώνπροηγούμενωνπεριόδων, όπως ανα- 
φέρεται στον παρακάτω πίνακα: 

ΠΟΣΟΣΤΟ ΑΥΞΗΣΗΣ, % ΣΥΝΤΕΛΕΣΤΗΣ ΜΕΙΩΣΗΣ, % 

Ανώτερο από 0 


και κατώτερο ή ίσο με 10 

Ανώτερο από 10 

0 

και κατώτερο ή ίσο με 20 

Ανώτερο από 20 

10 

και κατώτερο ή ίσο με 25 

Ανώτερο από 25 

20 

και κατώτερο ή ίσο με 30 

Ανώτερο από 30 

30 

και κατώτερο ή ίσο με 35 

Ανώτερο από 35 

40 

και κατώτερο ή ίσο με 40 

Ανώτερο από 40 

50 

και κατώτερο ή ίσο με 45 

Ανώτερο από 45 

65 

και κατώτερο ή ίσο με 50 

80 


7. Στις περιπτώσεις (Γ.2 και Γ.3) που ο αριθμός ελαιο- 
δένδρων, είτε περιλαμβάνονται στην δήλωση του ΣΓΠ- 
ΕΤ, είτε διαπιστώνεται από την επεξεργασία δορυφορι¬ 
κών εικόνων, ή από τη διενέργεια επιτόπιου ελέγχου, εί¬ 
ναι κατώτερος από αυτόν που αναφέρεται στη δήλωση 


καλλιέργειας του παραγωγού, ο προσδιορισμός της 
αποδεκτής ποσότητας ελαιολάδου προς ενίσχυση 
πραγματοποιείται σε συνάρτηση με το ποσοστό υπέρ¬ 
βασης των δηλωθέντων δέντρων της δήλωσης καλλιέρ¬ 
γειας ως εξής: 

- στην περίπτωση που το ποσοστό υπέρβασης είναι κα¬ 
τώτερο ή ίσο του 55 %, η ενίσχυση χορηγείται για τη πο¬ 
σότητα, που προκύπτει μετά την απόρριψη μέρους αυ¬ 
τής, το οποίο υπολογίζεται λαμβάνοντας υπόψη το ποσο¬ 
στό υπέρβασης με βάση το παρακάτω πίνακα: 

ΠΟΣΟΣΤΟΥΠΕΡΒΑΣΗΣ ΣΥΝΤΕΛΕΣΤΗΣ 

Ανώτερο από 0 και κατώτερο ή ίσο με 5 0 

Ανώτερο από 5 και κατώτερο ή ίσο με 15 0,0050 

Ανώτερο από 15 και κατώτερο ή ίσο με 25 0,0075 

Ανώτερο από 25 και κατώτερο ή ίσο με 35 0,0100 

Ανώτερο από 35 και κατώτερο ή ίσο με 45 0,0125 

Ανώτερο από 45 και κατώτερο ή ίσο με 55 0,0150 

- στην περίπτωση που το ποσοστό υπέρβασης είναι 
ανώτερο του 55 % οι εν λόγω ελαιοκαλλιεργητές και τα 
αγροτεμάχια τους αποκλείονται του καθεστώτος ενίσχυ¬ 
σης για τη περίοδο 2002/2003. 

Τα ως άνω δεν εφαρμόζονται στις περιπτώσεις που η 
διαπιστωθείσα διαφορά οφείλεται σε μεταβίβαση ελαιο¬ 
κτημάτων ή αγοραπωλησία και αυτό αποδεικνύεται με τα 
απαραίτητα παραστατικά (συμβολαιογραφικό έγγραφο, 
δικαστική απόφαση, αποδοχή κληρονομιάς, κληρονομη- 
τήριο, κ.τ.λ.). 

Οι παραγωγοί που εμπίπτουν στις περιπτώσεις αυτές 
ελέγχονται περαιτέρω από επιτροπή, η οποία συγκροτεί¬ 
ται με απόφαση Υπουργού Γεωργίας. 

8. Οι περιπτώσεις της παραγράφου Γ.4 και Γ.5 αποτε¬ 
λούν κριτήριο ασυμβατότητας και οι παραγωγοί που εμπί¬ 
πτουν στις κατηγορίες αυτές ελέγχονται περαιτέρω από 
επιτροπή που καθορίζεται με απόφαση του Υπουργού Γε- 
ωργίας. Τα συνημμένα παραστατικά στις αιτήσεις των εν 
λόγω παραγωγών ελέγχονται ως προς τη πληρότητα και 
τη νομιμότητα των υποβληθέντων ΑΠΥ, σύμφωνα με τον 
ΚΒΣ καθώς καιτο έντυπο προορισμού και αποθεμάτων (Ε 
70 &71). Επίσης, οι εν λόγω παραγωγοί υποβάλλονται σε 
διαδικασία επιτόπιου ελέγχου ή κάθε άλλου είδους ελέγ¬ 
χου που θα κριθεί αναγκαίος από την επιτροπή. 

9. Στην περίπτωση της παραγράφου Γ.6 οι ποσότητες 
ελαιολάδου που αναγράφονται στα εν λόγω ΑΠΥ δεν τυγ¬ 
χάνουν ενίσχυσης. 

10. Παραγωγοί οι οποίοι δεν ταυτοποιούνται από τα 
υπάρχοντα στοιχεία με βάση τον ΑΦΜ αποκλείονται της 
ενίσχυσης. 

Άρθρο 4 

Η προκαταβολή της ενίσχυσης στην παραγωγή θα κα¬ 
ταβληθεί σε όλους τους παραγωγούς που υπέβαλαν αί¬ 
τηση ενίσχυσης και για ποσότητες που προκύπτουν από 
την εφαρμογή των ανωτέρω κριτηρίων. 

Άρθρο 5 

Η παρούσα απόφαση ισχύει από την έκδοσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2003 

Ο ΥΦΥΠΟΥΡΓΟΣ 

Ε. ΑΡΓΥΡΗΣ 

Αριθ. 120790 (5) 

Τροποποίηση της 61829/15.4.2002 απόφασης του 
Υπουργού Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Την 61829/15.4.2002 απόφασή μας (ΦΕΚ 483 
Β'/18.4.2002) «Τρόπος διενέργειας διαγωνισμού συμβο¬ 
λαιογράφων». 

2. Το γεγονός από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 


Τροποποιούμετην 61829/15.4.2002 απόφασή μας μόνο 
ως προς την παράγραφο 6 του άρθρου 5 και ορίζουμε να 
εκτελούν χρέη γραμματέων των ομάδων βαθμολόγησης 
υπάλληλοι της Κεντρικής Υπηρεσίας του Υπουργείου Δι¬ 
καιοσύνης κατηγορίας Π.Ε. ή Τ.Ε. ή Δ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




